Esteban de Valdaracete

Esteban de Valdaracete, sortzez Estebania (Valdaracete, Madril, 1496 – ?) eskrima irakaslea izan zen, indar nabarmeneko pertsona. Jaiotzean emakume izendatu zuten. XV. eta XVI. mendeetan bizi izan zen pertsona intersexuala izan zen.

 Bizitza 
Esteban 1496an jaio zen Madrilgo probintziako Valdaracete udalerrian. Emakume izendatu zuten eta Estebania izena jaso zuen.

 Indar nabarmena 
Txikitatik bere indar eta abiadurarengatik nabarmendu zen, eta tradizioz gizonezkoenak ziren jarduerak praktikatzen zituen.

Bere probintzia utzi ostean, Granadan jarri zen bizitzen, eta bere ustezko ekintza heroikoengatik hainbesteko ospea lortu zuen, non hiriko Kantzelaritzako agintariek deitu zioten, ez baitzuten uste emakume batek horrelako balentriarik egin zezakeenik. 

 Azterketa, hermafrodita 
Emagin batzuek aztertu zuten, eta hermafrodita zela esan zuten, eta bizitza osorako sexu bat aukeratzeko agindu zioten. Estebanek gizon bizitzea aukeratu zuen, bere izen eta identitate berria hartuz.

Gizon bezala emakume batekin ezkondu zen eta eskrima irakasle lanean hasi zen. Are ospe handiagoa lortu zuen Karlos I.a Espainiakoa eta V.a Germaniako Erromatar Inperio Santuko enperadoreak hirira egindako bisita baten ostean, haren ofizialik onenen aurka borrokatu eta garaitu zituenean.

Azkenean, Esteban gazterik hil zen. Hiletan bai bere amak bai emazteak negar egin zuten bere heriotzarengatik, bere amak «alaba» eta emazteak «senarra» aipatuz.

 Erreferentziak 

 Ikus, gainera 
 Margarida Borras
 Katalina Erauso
 Fernanda Fernández
 Eleno de Céspedes
 Kanpo estekak 

Kategoria:Madrildarrak
Kategoria:Eskrimalariak
Kategoria:Espainiako eskrimalariak
Kategoria:Irakasleak
Kategoria:Espainiako irakasleak
Kategoria:Genero-identitate anbiguoa edo eztabaidatua duten pertsonaia historikoak
Kategoria:Gizon transgeneroak
Kategoria:Intersexualitatea